Ambortius Lindvig

Ambortius Olsen Lindvig (født 30. september 1855 i Kragerø, død 9. mai 1946 i Oslo) var en norsk skipsreder og politiker (FV).

 Kragerøtiden 
Etter styrmannseksamen i 1871 var han til sjøs, en del i utenriksfart. I 1885 døde faren Ole Petter Olsen (1830–85), som også var skipsreder. Ambortius flyttet hjem og giftet seg med Fredrikke Teocara Hvoslef (1866–1944) som var datter av sognepresten i Kragerø. Han henga seg til rederi-, forretnings- og bankvirksomhet.  Blant regionens mange eksportører (av is) ble han blant de fremste. Han kjøpte en del seilskip og dampskip og var i 1909 med på å stifte Norges Rederiforbund.

 Handelsminister 
Han var Kragerø Seilforenings 4.formann fra 1888-90 og Kragerøs ordfører fra 1901–05.  Han ble innvalgt på Stortinget fra Kragerø; for Venstre 1895–1900 og 1907–1909, og for Frisinnede Venstre 1910–1912. Lindvig var handelsminister i Jens Bratlies regjering 1912–1913. 

 Kristianiatiden 
Året efter, det året første verdenskrig brøt ut, flyttet han geskjeften sin til hovedstaden slik at han kunne være president i Norges Rederforbund 1915–1918. I 1916 står hans barokke praktvilla ferdig i Bygdøynesveien (Oslo). Etter krigen ble det dessverre  dårlige tider og han solgte villaen og de siste skipene på 1930-tallet og ga seg.

 Utmerkelser 
Lindvig ble utnevnt til ridder av 1. klasse av St. Olavs Orden i januar 1901, og han ble forfremmet til kommandør av 1. klasse den 30. januar 1913.

 Familie 
Han var sønn av Ole Petter Olsen (1830–85) og Susanne Salvesen (1832–1913). Også faren var skipsreder. Ambortius giftet seg med Berthe Jakobsen, dernest i 1885 med Fredrikke Teocara Hvoslef (1866–1944) som var datter av sognepresten i Kragerø.Lindvig, Ambortius i Hvem er Hvem, 1930. Sønnen Bjarne Lindvig (1891–1936) var gift et par år med sangerinnen Borghild Langaard.

 Referanser 

 Eksterne lenker 





Kategori:Norske handelsministre
Kategori:Frisinnede Venstre-statsråder
Kategori:Norske statsråder 1905–1940
Kategori:Stortingsrepresentanter fra Frisinnede Venstre
Kategori:Stortingsrepresentanter fra Venstre
Kategori:Stortingsrepresentanter for Kragerø
Kategori:Stortingsrepresentanter 1895–1897
Kategori:Stortingsrepresentanter 1898–1900
Kategori:Stortingsrepresentanter 1907–1909
Kategori:Stortingsrepresentanter 1910–1912
Kategori:Venstre-ordførere i Telemark
Kategori:Ordførere i Kragerø
Kategori:Norske foreningspersoner
Kategori:Kommandører med stjerne av St. Olavs Orden
Kategori:Norske skipsredere
Kategori:Personer fra Kragerø kommune
Kategori:Nordmenn i isbransjen
Kategori:Artikler i sjøfart-prosjektet